cid:image004.png@01D76CE6.BC58C0D0*ข่าวประชาสัมพันธ์*

**เอสซีจี ดิสทริบิวชั่น ผนึกกำลังช่องทางขาย และพันธมิตรในเครือข่าย**

**ช่วยผู้ประกอบการรายย่อยฝ่าวิกฤติโควิด 19**

**บริษัทเอสซีจี ดิสทริบิวชั่น จำกัด ในธุรกิจซีเมนต์และผลิตภัณฑ์ก่อสร้าง เอสซีจี เดินหน้าช่วยผู้ประกอบการรายย่อยฝ่าวิกฤติโควิด 19 ระลอกใหม่ ผนึกกำลังช่องทางขาย และพันธมิตรในเครือข่าย เปิดพื้นที่ทั้งร้านค้าออฟไลน์ และออนไลน์ ช่วยผู้ประกอบการรายย่อยในธุรกิจสินค้าและบริการกลุ่ม Home And Living เพิ่มโอกาสในการสร้างรายได้ มั่นใจศักยภาพของ Retail Ecosystem ที่สร้างขึ้น จะช่วยเป็นแรงเสริมที่จะทำให้ผู้ประกอบการรายย่อยอยู่รอด และรักษาธุรกิจให้สามารถผ่านพ้นสถานการณ์นี้ไปได้**

บริษัทเอสซีจี ดิสทริบิวชั่น จำกัด มีช่องทางการจัดหน่ายสินค้าในกลุ่ม Home and Living และบริการเรื่องบ้านผ่านร้าน เอสซีจี โฮม ทั้งในรูปแบบร้านที่เป็น Physical Store และ Online Store รวมทั้งได้ร่วมลงทุนกับธุรกิจในเครือบริษัท เน็กซ์เตอร์ ดิจิตอล จำกัด เพื่อร่วมพัฒนาธุรกิจสตาร์ทอัพในด้านบริการที่เกี่ยวกับเรื่องบ้าน อาทิ “Q-CHANG” (คิวช่าง) และ “Design Connext” (ดีไซน์ คอนเนค) นอกจากนี้ บริษัทเอสซีจี ดิสทริบิวชั่น จำกัด ยังมีพันธมิตรในเครือข่าย อาทิ NocNoc.com ออนไลน์แพลตฟอร์มสินค้าที่เกี่ยวกับบ้านและวัสดุก่อสร้าง และ Doo Decor แพลตฟอร์มบริการออกแบบตกแต่งภายใน ทำให้ในปัจจุบันบริษัทเอสซีจี ดิสทริบิวชั่น จำกัด มีช่องทางการขายสินค้าและบริการเรื่องบ้าน รวมถึงแพลตฟอร์มเกี่ยวกับบริการเรื่องบ้านที่สามารถตอบโจทย์ของคนทำบ้านได้ครอบคลุมทุกความต้องการตั้งแต่การสร้าง , ปรับปรุง , ต่อเติม , ซ่อมแซม , ตกแต่ง จนถึงการอยู่อาศัยภายในบ้าน

ทางบริษัทฯ มีแผนให้พี้นที่สำหรับผู้ประกอบรายย่อย นำสินค้ามาวางจำหน่าย ที่ร้านเอสซีจี โฮม ซึ่งมีสาขาอยู่ทั่วประเทศ และโปรโมทในเว็บไซต์ SCGHOME.com เพื่อช่วยให้สามารถเข้าถึงลูกค้าของ เอสซีจี โฮม ได้อีกทางหนึ่ง นอกจากนี้ ทางบริษัทฯ เปิดโอกาสให้ผู้ประกอบรายย่อยสามารถเข้ามาร่วมในแพลตฟอร์มที่เป็นพันธมิตรของบริษัทฯ ได้สะดวกยิ่งขึ้น ตามรายละเอียดดังนี้

* **NocNoc.com** ออนไลน์แพลตฟอร์มสินค้าที่เกี่ยวกับบ้านและวัสดุก่อสร้าง ร้านค้าผู้ประกอบการสินค้าที่เกี่ยวกับบ้านและวัสดุก่อสร้าง อาทิ เฟอร์นิเจอร์และของแต่งบ้าน เครื่องใช้ไฟฟ้า วัสดุปูพื้น-ผนัง สามารถเข้าสู่ออนไลน์แพลตฟอร์มของ NocNoc.com ได้ภายใน 1 วัน สำหรับร้านค้าผู้ประกอบการที่สนใจสามารถสมัครได้ที่ https://nocnoc.com/seller/regn สอบถามข้อมูลเพิ่มเติมได้ที่ 063-208-8152 , ไลน์ไอดี: 063-208-8152 , อีเมล: seller\_acquisition@nocnoc.com
* **Q-CHANG (คิวช่าง)** แฟลตฟอร์มศูนย์รวมงานช่างและบริการในบ้าน พร้อมช่วยเหลือทีมช่างทั้งผู้ประกอบการ และรายย่อย เปิดรับสมัครช่างซ่อมหลังคา, ช่างติดตั้งสุขภัณฑ์, ช่างไฟฟ้า (ช่างอื่นๆ สอบถามเพิ่มเติม) เพื่อช่วยหางาน กระจายงานผ่านแพลตฟอร์มคิวช่าง ในพื้นที่ให้บริการทั่วประเทศ สามารถลงทะเบียนผ่าน Application Q-CHANG Buddy เข้าสู่ระบบพร้อมรับงานได้ภายใน 7-10 วันทำการ หรือติดต่อทีมงานคิวช่าง โทร. 065-715-5825
* **Design Connext (ดีไซน์ คอนเนค)** แพลตฟอร์มที่เป็นผู้ช่วยสำหรับเจ้าของบ้าน เพื่อสร้างบ้านที่ตรงใจ ด้วยผู้ออกแบบที่เหมาะสม พร้อมให้คำปรึกษาเรื่องบ้านและงานก่อสร้าง สำหรับสถาปนิกและผู้รับเหมาที่สนใจเข้าสู่แพลตฟอร์ม Design Connext สามารถลงทะเบียนได้ด้วยตัวเองผ่านช่องทางออนไลน์ได้ที่ www.designconnext.com/designer/about-us โดยจะมีเจ้าหน้าที่ตรวจสอบให้ภายใน 24 ชั่วโมง สอบถามข้อมูลเพิ่มเติมได้ที่ 084-751-8557 หรือ Line : @dconnext
  + **Doo Decor** แพลตฟอร์มบริการออกแบบตกแต่งภายใน พร้อมช่วยเหลือช่างฝีมือเฟอร์นิเจอร์ ช่างติดตั้งเฟอร์นิเจอร์ และโรงงานผู้ผลิตเฟอร์นิเจอร์ เข้ามาร่วมงานกับบริษัทรับตกแต่งภายใน โดย Doo Decor จะบริหารจัดการงานให้ สอบถามข้อมูลเพิ่มเติมได้ที่ 062-449-1691, 063-209-7972

**“ จากแผนดังกล่าว ทางบริษัทฯ หวังว่าจะเป็นอีกแรงเสริมที่เข้าไปช่วยบรรเทาความเดือดร้อนให้กับผู้ประกอบการและภาคส่วนที่เกี่ยวข้องที่ได้รับผลกระทบจากวิกฤติโควิด – 19 ที่กำลังเกิดขึ้นในขณะนี้ ”**

**----------------------------------------------------------------------**